****РАЙОННА ИЗБИРАТЕЛНА КОМИСИЯ В ТРИДЕСЕТ И ПЪРВИ РАЙОН - ЯМБОЛ****

**ПРОТОКОЛ**

**№ 1**

**На 19 септември 2016 г. се проведе заседание на Районна избирателна комисия в тридесет и първи район-Ямбол при следния**

**Д н е в е н р е д:**

1. Проект на решение относно номерацията на решенията на РИК Ямбол.

*докладчик: Димитър Събев*

2. Проект на решение относно обявяването на взетите от РИК Ямбол решения.

*докладчик: Димитър Събев*

3. Проект на решение относно определяне на член от РИК за маркиране на печати.

*докладчик: Димитър Събев*

*4.* Доклад по входяща поща

*докладчик: Лора Каламерова*

*5.* Други

**ПРИСЪСТВАХА**: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

**ОТСЪСТВАХА**: Няма отсъстващи

Заседанието бе открито в 17.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 13 членове на комисията, имаме кворум за провеждане на днешното заседание. Тъй като на 16 септември 2016г. Се събрахме и представихме един друг, на днешното заседание ще преминем към разглеждането на изготвените проекто решения.

Колеги, във връзка с изискването на Изборния кодекс – разпоредбата на чл. 70, ал. 6 за поименно гласуване при приемане на решенията на Районната избирателна комисия, Ви предлагам за изпълнението на това изискване за отчитане на поименното гласуване в началото на всяко заседание Районната избирателна комисия по предложение на председателя да избира представител на РИК, който извършва преброяването на гласовете. Същият този колега да отчита поименното гласуване, което да се отразява в протокола на заседанието. В този смисъл Ви предлагам за днешното заседание този ангажимент да бъде поет от господин ДрагомирДимитров.

Да протоколира днешното заседание предлагам колегата Димитър Събев. Има ли други предложения? Виждам, че няма такива. Който е съгласен с така направеното предложение, моля да гласува.

Гласували **За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги предлагам Ви следния дневен ред:Проект на решение относно номерацията на решенията на РИК Ямбол; Проект на решение относно обявяването на взетите от РИК Ямбол решения; Проект на решение относно определяне на член от РИК за маркиране на печати; Доклад на входящата поща и Други.

Така предложеният Ви дневен ред е публикуван и на страницата на комисията.Има ли някой предложение за допълването му или възражения по него? Не виждам такива поради и което Моля, който е съгласен, нека да гласува с вдигане на ръка.

**ДРАГОМИР ДИМИТРОВ:** Гласували **За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми дами и годпода, преминаваме към разглеждането на точка първа от дневния ред:

1. **Проект на решение относно номерацията на решенията на РИК Ямбол.**

Давам думата на колегата Събев да направи доклад по т.1 от дневния ред:

**ДИМИТЪР СЪБЕВ:** Както знаете, в началото на всяка комисия трябва да се вземе решение относно номерацията на решенията й. Изготвил съм проект на решение относно номерацията на решенията на Районна избирателна комисия в тридесет и първи район-Ямбол. Зачитам Ви проекта на решение:

На основание чл. 72, ал.1, т.1 от Изборния кодекс и § 2 от ПЗР на ЗПУГДВМС  Районна избирателна комисия в тридесет и първи район-Ямбол

**Р Е Ш И:**

1. Взетите от Районна избирателна комисия в тридесет и първи район-Ямбол решения имат единна последователна номерация с арабски цифри.
2. Решенията се номерират като след съответната арабска цифра се поставя тире и се добавят следните съкращения: ПВР - за избори за президент и вицепрезидент на републиката и НР - за произвеждане на национален референдум, като съкращенията се поставят едно след друго и се отделят с наклонена черта, когато касаят едновременно избора за президент и вицепрезидент на републиката и национален референдум.

3. Номерацията на решенията на Районна избирателна комисия в тридесет и първи район-Ямбол започва с № 1.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, след като се запознахте с проекта на решение по т.1 от дневния ред, има ли някакви допълнения или въпроси? Няма. Подлагам на гласуване проекта за решение по т.1 от дневния ред.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 1-ПВР/НР от 19.09.2016г.

**ПРЕДСЕДАТЕЛЯТ ЕКАТЕРИНА ЯНЕВА:** Продължаваме със следващата точка от дневния ред:

**2.** Проект на решение относно обявяването на взетите от РИК Ямбол решения**.**

Отново давам думата на колегата Събев да направи доклад по т.2 от дневния ред.

**ДИМИТЪР СЪБЕВ:** Колеги, изготвил съм проект на решение относно определяне на адрес на Районна избирателна комисия в Тридесет и първи район-Ямбол, приемно време, място и начин на обявяване на решенията на Районна избирателна комисия в Тридесет и първи район-Ямбол. Ще ви зачета изготвения проект за решение:

На основание чл. 72, ал. 2 от ИК, във връзка с § 2 от ПЗР на Закона за пряко участие на гражданите в държавната власт и местното самоуправление и Решение №3378-ПВР/НР от 16.08.2016г. и Решение №3529-ПВР/НР от 17.09.2016г.на ЦИК, Районна избирателна комисия в Тридесет и първи район-Ямбол

**РЕШИ:**

1.Определя адрес, на който ще се помещава Районна избирателна комисия в Тридесет и първи район-Ямбол: гр. Ямбол, ул. „Жорж Папазов" № 18, ет. 2.

Адресът на сградата да се оповести публично чрез публикуване на интернет страницата на РИК.

Работното време на комисията е: всеки ден, от 09.00 часа до 17.00 часа,  телефон за контакт - 046/686829; 046/686828 и  тел./факс 046/664642, e-mail: rik31@cik.bg

2.Решенията на РИК се обявяват на Информационно табло на партерния етаж в сградата, в която се помещава комисията. Таблото се обозначава с надпис с големи букви: „РЕШЕНИЯ НА РИК” и чрез публикуване на интернет страница на комисията – http://rik31.cik.bg

3.Районна избирателна комисия в Тридесет и първи район - Ямбол обявява решенията си незабавно след приемането им на посочените в т.2 от настоящото решение места. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията от различни партии и коалиции. Екземплярите от обявените решения се свалят от информационното табло не по-рано от три дни (72 часа) от поставянето им на общодостъпното място и се съхраняват в архива на комисията. Свалянето се удостоверява с подписите на най-малко двама от членовете на комисията от различни партии и коалиции.

4.Решението на РИК подлежи на оспорване пред ЦИК по реда на чл. 73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, чухте проекта за решение по т.2 от дневния ред, има ли някакви допълнения или въпроси? Няма. Подлагам на гласуване проекта за решение по т.2 от дневния ред.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението е прието и е с номер 2-ПВР/НР от 19.09.2016г.

Преминаваме към т.3 от дневния ред. Давам думата на колегата Събев да направи доклад по т.3 от дневния ред.

**ДИМИТЪР СЪБЕВ:** Колеги, предлагам Ви следният проек за решение:

На основание чл. 72, ал. 1, т. 1 ИК, във връзка с § 2 от ПЗР на Закона за пряко участие на гражданите в държавната власт и местното самоуправление и Решение №3467-ПВР от 10.09.2016г. на ЦИК, Районна избирателна комисия в Тридесет и първи район-Ямбол

**Р Е Ш И:**

1. Определя ……………….. - член на РИК Ямбол, който заедно с председателя на комисията да маркират двата печата по уникален начин.
2. За маркирането се съставя протокол, подписан от членовете на комисията, съдържащ най-малко 3 /три/ отпечатъка от всеки маркиран печат.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, запознахте се с проекта за решение. Сега е ред за предложения за член, който заедно с председателя на комисията да маркира печата на РИК.

Елена Иванова заявява да вземе думаата.

**ПРЕДСЕДАТЕЛЯТ ЕКАТЕРИНА ЯНЕВА:** Заповядайте колега Иванова

**ЕЛЕНА ИВАНОВА:** Аз предлагам Станимир Кескинов.

Драгомир Димитров заявява желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА:** Заповядайте колега Димитров.

**ДРАГОМИР ДИМИТРОВ:** Аз предлагам Лора Каламерова.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли други предложения? Няма. Подлагам на гласуване първото направено предложение.

Който е за Станимир Кескинов - член на РИК Ямбол, който заедно с председателя на комисията да маркират двата печата по уникален начин, моля да гласува.

**ДРАГОМИР ДИМИТРОВ: Гласували За** – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Предложението е прието единодушно, поради и което считам, че няма смисъл да подлагам нагласуване второто направено предложение. Давам 5 минути почивка, за да може да се добави името на избрания член в проекта за решение.

След почивката в залата присъстват 12 членове на РИК-Ямбол: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Станимир Кескинов, Кети Котева, Елена Иванова и Златка Делчева

Отсъства: Георги Бодуров.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, давам думата на Димитър Събев да докладва проекта за решение с направеното допълнение.

**ДИМИТЪР СЪБЕВ**: Колеги, зачитам Ви проекта на решение с направеното допълнение, което гласувахме преди почивката:

На основание чл. 72, ал. 1, т. 1 ИК, във връзка с § 2 от ПЗР на Закона за пряко участие на гражданите в държавната власт и местното самоуправление и Решение №3467-ПВР от 10.09.2016г. на ЦИК, Районна избирателна комисия в Тридесет и първи район-Ямбол

**Р Е Ш И:**

1. Определя Станимир Кескинов - член на РИК Ямбол, който заедно с председателя на комисията да маркират двата печата по уникален начин.
2. За маркирането се съставя протокол, подписан от членовете на комисията, съдържащ най-малко 3 /три/ отпечатъка от всеки маркиран печат.

**ПРЕДСЕДАТЕЛЯТ ЕКАТЕРИНА ЯНЕВА:** Подлагам на гласуване проекта за решение по т.3 от дневния ред.

**ДРАГОМИР ДИМИТРОВ: Гласували За** – 12 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Станимир Кескинов, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА**: Решението е прието и е с номер 3-ПВР/НР от 19.09.2016г.

В 17:40 часа председателят Екатерина Янева и Станимир Кескинов маркираха двата печата на комисията, за което бе съставен протокол, съдържащ по 3 /три/ отпечатъка от всеки маркиран печат и подписан от членовете на комисията.

**ПРЕДСЕДАТЕЛЯТ ЕКАТЕРИНА ЯНЕВА:** Колеги**,** преминаваме към т.4 от дневния ред – Доклад по входяща поща. В изпълнение на задълженията си по чл.8, ал.2 от ИК, всички общини на територията на област Ямбол, са ни представили издадените от кметовете заповеди за определяне на избирателните секции на територията на съответната община с утвърдена тяхна номерация, обхват и адрес; заповеди относно определяне на местата за обявяване на избирателните списъци, както и заповеди относно екипите за всяка една община, определени за подготовка на изборите. Също така от Община Стралджа е педставена справка към 07.09.2016г. за броя на избирателите във всяка СИК. Хубаво би било тази информация да я изискаме и от останалите общини. Знаете, че след влизането в сила на заповедите на кметовете за определяне броя на секциите на територията на съответната община, РИК със свое решение трябва да опрдели броя на членовет на всяка СИК съобразно броя на избирателите в съответната СИК. Затова трябва да се следи и страницата на ЦИК, където ще бъде публикуван Списък с [брой избиратели и адреси на избирателните секции в страната за гласуване в изборите за президент и вицепрезидент на републиката на 06.11.2016 г](https://www.cik.bg/upload/59143/sik_p.xlsx).

Колеги в точка последна от дневния ред Други, някой нещо има ли да предложи?

Станимир Кескинов заявява желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА:** Заповядайте Кескинов.

**СТАНИМИР КЕСКИНОВ**: Аз имам предложение. Не виждам защо всеки от нас трябва да пише решения. Смятам, че това е работа на секретаря на комисията. Правя предложение, комисията да взема решения по време на заседания, след това те да се оформят от секретаря и да се публикуват от техническия специалист.

Ани Канева заявява желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА:** Заповядайте Канева.

**АНИ КАНЕВА**: Аз не подкрепям предложението на колегата. Смятам, че е физически невъзможно всички решения да се изготвят от секретаря.

**ПРЕДСЕДАТЕЛЯТ ЕКАТЕРИНА ЯНЕВА**: Всички сме членове в тази комисия и смятам, че е редно всеки да работи и да пише решения и протоколи. Имам въпрос към колегата Кескинов. В коя разпоредба на изборния кодекс пише, че решенията трябва да се изготвят само от секретаря?

Подлагам на гласуване предложението на Станимир Кескинов, решенията на комисията да се изготвят от секретаря на комисията.

**ДРАГОМИР ДИМИТРОВ: Гласували За**– 1 член: Станимир Кескинов

**Против** – 11 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Кети Котева, Елена Иванова и Златка Делчева.

**ПРЕДСЕДАТЕЛЯТ ЕКАТЕРИНА ЯНЕВА**: Предложението не е прието.

Уважаеми колеги, до приключване на изборите ще работим седем дни в седмицата. От опит вече знаем, че в началото не всички сме се организирали и освободили от предварителните си ангажименти, затова колегата Събев е подготвил график за дежурствата за първата седмица от назначаването ни като комисия. Обръщам Ви внимание, че на всяко дежурство е необходимо да се осигури присъствието на най-малко двама членове от комисията, разбира се представители на различни партии. Много Ви моля преди да напуснете залата след закриването на заседанието да погледнете графика и отразите вашето присъствие. Няма да напоням, че на 16 септември т.г., когато комисията се събра беше обсъдено, че дежурните подготвят дневния ред и съответно всички проекти на решения, които ще разглеждаме на заседанията. Напомням Ви, че всеки член на комисията следва даима отговорност да идва половин час преди заседание, за да може да се запознае с постъпилите през деня документи, проекта за дневне ред, както и изготвените от дежурните проекти за решения.

Смятам, че до сряда всички общини ще ни изпратят информация за броя на избирателите в отделните секционни комисии. Също така съм сигурна, че Списъка с [брой избиратели и адреси на избирателните секции в страната за гласуване в изборите за президент и вицепрезидент на републиката на 06.11.2016 г](https://www.cik.bg/upload/59143/sik_p.xlsx). ще бъде публикуван на страницата на ЦИК. Поради тази причина предлагам следващото ни заседание да бъде в сряда 21 септември 2016г. от 15:00 часа, на което да формираме единните номера на избирателните секции на територията на тридесет и първи район-Ямбол, съобразно Решение №3418-ПВР/НР от 24.08.2016г. на ЦИК и да определим броя на членовет на всяка СИК съобразно броя на избирателите в съответната СИК. Който е съгласен с това предложение, моля да гласува.

**Гласували За** – 12 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Станимир Кескинов, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Тъй като предложението е единодушно прието насрочвам следващото заседание за 21.09.2016г. от 15:00 часа., за което сте уведомени тук писъстващите, а на колегата Бодуров ще го информираме по телефона. Закривам днешното заседание.

Заседанието на комисията приключи в 18:05 часа.

ПРЕДСЕДАТЕЛ:

Екатерина Янева

СЕКРЕТАР:

Марияна Петрова